|  |
| --- |
|  PATVIRTINTAAkmenės rajono jaunimo ir suaugusiųjų švietimo centroDirektoriaus įsakymu2021-09-06 V-48 m**AKMENĖS RAJONO JAUNIMO IR SUAUGUSIŲJŲ ŠVIETIMO** **CENTRO TARYBOS NUOSTATAI****I SKYRIUS****BENDROSIOS NUOSTATOS****mmm**1. Centro tarybos nuostatai reglamentuoja Akmenės rajono jaunimo ir suaugusiųjų švietimo centro (toliau - Centras) Tarybos organizavimo bendrąją tvarką. 2. Centro tarybos veiklą reglamentuoja Lietuvos Respublikos švietimo įstatymas, bendrojo lavinimo mokyklos bendrieji nuostatai, švietimo įstaigos steigėjų, švietimo priežiūrą vykdančių institucijų teisės aktai ir šie nuostatai. Organizuodama šią veiklą, Centro taryba remiasi Centro direktoriaus įsakymais bei Mokytojų tarybos sprendimais.3. Centro tarybos priimti sprendimai yra privalomi visai Centro bendruomenei. 4. Centro tarybos nuostatai keičiami Centro tarybos sprendimu. **II. SKYRIUS****CENTRO TARYBOS STRUKTŪRA** 5. Centro taryba – aukščiausia Centro savivaldos institucija, telkianti pedagogų, moksleivių, jų tėvų (arba globėjų) ir/ar rajono bendruomenės atstovus, svarbiausiems Centro tikslams numatyti ir uždaviniams spręsti.6. Centro taryba sudaroma 2 metams iš 3 mokytojų, 3 moksleivių, 3 tėvų (ar globėjų) ir/ar rajono bendruomenės atstovų. Mokytojai renkami Mokytojų tarybos posėdyje, tėvai, rajono bendruomenės atstovai – bendrame klasių tėvų atstovų susirinkime, moksleiviai – Centro klasių seniūnų susirinkime, remiantis visuotinumo, lygiateisiškumo ir demokratiškumo principais. Vienam Centro tarybos nariui pasitraukus iš veiklos, Centro taryba neperrenkama, bet į jos veiklą įtraukiamas kitas tą bendruomenės grupę atstovaujantis išrinktas narys. Po 2 metų Centro tarybos nariai perrenkami slaptu balsavimu Centro tarybos posėdyje.7. Centro taryba pirmame posėdyje po narių išrinkimo arba perrinkimo išrenka slaptu arba atviru balsavimu Centro tarybos pirmininką, jo pavaduotoją, sekretorių. Centro direktorius negali būti Centro tarybos pirmininku arba nariu, tačiau gali dalyvauti kviestinio svečio teisėmis Centro tarybos susirinkimuose be balso teisės. **III. SKYRIUS****CENTRO TARYBOS VEIKLOS ORGANIZAVIMAS** 8. Centro tarybos veiklos organizavimo formos yra posėdžiai. Posėdžiai šaukiami esant reikalui, bet ne rečiau kaip du kartus per metus. Posėdžius šaukia, organizuoja Centro tarybos pirmininkas. Jam nesant – Centro tarybos pirmininko pavaduotojas.9. Centro tarybos veikloje gali dalyvauti vietos savivaldos, socialinių partnerių atstovai, Centro rėmėjai.10. Centro taryba gali organizuoti uždarus posėdžius.11. Posėdis yra teisėtas, jeigu jame dalyvauja 2/3 Centro tarybos mokytojų ir tėvų. Nutarimai priimami visų dalyvaujančių narių balsų dauguma. Balsams pasiskirsčius po lygiai, lemiamas Centro tarybos pirmininko balsas.12. Centro Tarybos posėdžiai įforminami protokolais, kuriuos pasirašo posėdžiui pirmininkavęs asmuo ir sekretorius. **IV. SKYRIUS****CENTRO TARYBOS FUNKCIJOS**13. Centro taryba:13.1. Centro tarybos nariai dalyvauja Centro tarybos posėdžiuose;13.2. nusako Centro veiklos perspektyvas, pagrindines darbo kryptis, aprobuoja Centro veiklos programą, nuostatus, vidaus darbo tvarkos taisykles, ugdymo planą;13.3. nustato ugdymo organizavimo tvarką, svarsto pamokų sutrumpinimo prieš šventes klausimus;13.4. aptaria pasiūlymus dėl vadovėlių užsakymo, Centro žinių ir gebėjimų vertinimo sistemos parinkimo, papildomos veiklos ir renginių organizavimo;13.5. teikia siūlymus Centro direktoriui priimant darbuotojus ir vertinant jų darbo rezultatus, vertina Centro vadovų veiklą, pareiškia nuomonę jiems atestuojantis;13.6. skiria atstovą (-us) iš Centro tarybos į mokyklos atestacijos komisiją, viešojo konkurso direktoriaus vietai užimti komisiją, viešojo maitinimo konkurso komisiją;13.7. kontroliuoja Centro ūkinę ir finansinę veiklą, pateiktą Centro direktoriaus per ketvirtį lentelės forma, kurioje nurodomos gautos lėšos ir išlaidos. Centro taryba informuojama apie numatomą pirkti didesnės nei 500 Eur vertės pirkinį ir turi teisę išsakyti savo nuomonę, pritarimą/nepritarimą;13.8. sprendžia Centro fondo lėšų naudojimo paskirtį, esant būtinybei gali organizuoti savanoriškas paramos akcijas Centro buičiai gerinti, sprendžia dėl materialinės paramos skyrimo bendruomenės nariams;13.9. kartu su direktoriumi nustato mokinių ir darbuotojų skatinimo tvarką;13.10. Centro taryba kartu su tėvais, mokytojais, mokiniais ir administracija sprendžia visus Centrui aktualius klausimus;13.11. gali sustabdyti kitų Centro savivaldos institucijų sprendimą, kol jų teisėtumą ištirs kompetentingos institucijos;13.12. atlieka visuomeninę Centro valdymo priežiūrą. **V. SKYRIUS****TARYBOS NARIŲ TEISĖS IR PAREIGOS** 14. Kiekvienas tarybos narys:14.1. turi teisę išsakyti savo mintis ir pažiūras bet kuriuo klausimu, aktyviai dalyvauja tarybos veikloje;14.2. jaučia atsakomybę ir įsipareigoja sąžiningai atlikti jam pavestas užduotis;14.3. Centro tarybos nario įgaliojimai gali būti pačios tarybos panaikinti, jei narys per metus be pateisinamos priežasties neatvyko į pusę posėdžių;14.4. turi teisę gauti iš Centro administracijos informaciją apie Centro veiklą;14.5. Centro taryba už savo veiklą atsiskaito juos rinkusiems bendruomenės nariams vieną kartą per metus. **VI. SKYRIUS****REORGANIZAVIMAS IR LIKVIDAVIMAS** 15. Centro taryba paleidžiama reikalaujant 2/3 tarybos narių, likviduojant Centrą.16. Pasibaigus Centro tarybos kadencijai, rinkimus į tarybą organizuoja Centro direktorius.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |